recursal/SuperWikiNEXT-32B huggingface dataset:
**சோலாப்பூர் தெற்கு தாலுகா** (**South Solapur Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் சோலாப்பூர் நகரத்தில் உள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி சோலாப்பூர் தெற்கு தாலுகாவின் மொத்த மக்கள் தொகை 2,60,897 ஆகும். மக்கள் தொகையில் ஆண்கள் 134,206 மற்றும் 126,691 பெண்கள் ஆக உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 34,842 ஆகும். சராசரி எழுத்தறிவு 73.4% ஆகும். பட்டியல் மக்கள் மற்றும் பழங்குடிகள் முறையே 35,151 மற்றும் 11,787 ஆகவுள்ளனர். இதன் மக்கள் தொகையில் இந்துக்கள் 222,381 (85.24%), இசுலாமியர்கள் 36,042 (13.81%) மற்றும் பிறர் 0.95% ஆக உள்ளனர்.

மேற்கோள்கள்
-----------

1. ↑  Solapur South Taluka
2. ↑  Solapur South Taluka Population Census 2011

வெளி இணைப்புகள்
---------------

* The official website of Solapur district
* South Solapur Tehsil on Biond பரணிடப்பட்டது 2012-03-30 at the வந்தவழி இயந்திரம்
Picture of a diamond. 1974 இல் ஹோப் வைரம் 
**ஹோப் வைரம்** (*Hope Diamond*) என்பது உலகின் மிகப் பிரபலமான இரத்தினக்கற்களில் ஒன்றாகும். இதன் உரிமையாளர் குறி்த்த பதிவுகளானது கிட்டத்தட்ட நான்கு நூற்றாண்டுகளுக்கு முந்தையவை. போரான் அணுக்களின் சுவடு அளவு காரணமாக இது மிகவும் போற்றப்படும் அரிய நீல நிற வைரமாக உள்ளது. இது 45.52 காரட் எடையுள்ளது.

இந்த இரத்தினக் கல்லானது இந்தியாவில் தோன்றியதாக நம்ப்படுகிறது. இந்த அசல் (பெரிய) கல்லானது 1666 ஆம் ஆண்டில் பிரெஞ்சு ரத்தின வணிகர் ஜீன்-பாப்டிஸ்ட் தாவர்னீரால் **டாவர்னியர் புளூ** என்ற பெயர்கொண்ட வைரக்கல்லாக வாங்கப்பட்டது. தாவர்னீரால் புளூ வைரக்கல் வெட்டப்பட்டு பிரெஞ்சு நீலம் ( ***லு புளூ டி பிரான்ஸ்*** ) என்ற பெயர் சூட்டப்பட்டு, 1668 ஆம் ஆண்டு தாவர்னீரால் அரசர் லூயிஸ் XIV க்கு விற்கப்பட்டது. 1791 ஆம் ஆண்டில் இந்த வைரம் திருடப்பட்டது. பின்னர் பல கைகளில் மாறிவந்த இந்த வைரமானது, 1839 ஆம் ஆண்டில் இலண்டனில் ஹோப் அண்ட் கோ என்ற நிறுவன உரிமையாளரால் வாங்கப்பட்டு அவரின் குடும்பத்தின் இரத்தின சேகரிப்பில் இருந்தபோது இது "ஹோப்" பெயரைப் பெற்றது. அதன்பிறகு ஏராளமான உரிமையாளர்களிடமிருந்து கடந்து சென்று, அது வாஷிங்டன் போஸ்ட் பத்திரிக்கை உரிமையாளர் குடும்பத்தைச் சேர்ந்த இவாலின் வால்ஷ் மெக்லீனுக்கு விற்கப்பட்டது. அவர் அடிக்கடி இதை அணிந்திருந்தார். பின்னர் இது 1949 ஆம் ஆண்டில் நியூயார்க் இரத்தின வணிகரான ஹாரி வின்ஸ்டன் என்பவரால் வாங்கப்பட்டது, அவர் அதை 1958 ஆம் ஆண்டில் தேசிய இயற்கை வரலாற்று அருங்காட்சியகத்திற்கு பரிசாக வழங்கினார். அதன் பின்னர் இந்த வைரமானது நிரந்தரமாக அருங்காட்சியக கண்காட்சியில் உள்ளது.

குறிப்புகள்
-----------

1. ↑  Wise, Richard W. (2010). "Historical Time Line, The French Blue / Part III". *The French Blue*. May 9, 2015 அன்று பார்க்கப்பட்டது.
**ஐந்தாவது மருத்துவர் (ஃபிப்த் டாக்டர் Fifth Doctor)** என்பது பிபிசி தொலைக்காட்சியில் வெளியான அறிவியல் புனைகதை தொலைக்காட்சித் தொடரான *டாக்டர் ஹூவில் உள்ள* கதைமாந்தரின் பெயர் ஆகும். பீட்டர் டேவிசன் என்பவர் இந்தக் கதாப்பாத்திரத்தில் நடித்திருந்தார்.

கண்ணோட்டம்
----------

இதற்கு முந்தைய மருத்துவராக நடித்த டாம் பேக்கர், நான்காவது மருத்துவர் தொடரில் இருந்து விலகுவதாக பிபிசி தெரிவித்தது. பின்னர், நிகழ்ச்சியின் தயாரிப்பாளர்கள் அடுத்த தொடரில் நடிக்கும் இந்தக் கதாப்பத்திரம் முந்தைய நடிகரின் தோற்றத்தில் இருந்து வேறுபட்டிருக்க வேண்டும் அதே சமயத்தில் அவர் மக்களில்டம் ஏற்கனவே சற்று அறிமுகம் கொண்டவராக இருத்தல் வேண்டும் எனவும் நினைத்தது. பிபிசியின் மற்றொரு தொடரான *ஆல் கிரியேச்சர்ஸ் கிரேட் அண்ட் ஸ்மால்* என்பதில் டிரிஸ்டன் பார்னன் எனும் கதாப்பத்திரத்தில் நடித்த பீட்டர் டேவிசன் என்பவர் பரவலாக கவனம் பெற்றார். அதனால் அவரை இந்தக் கதாப்பத்திரத்தில் நடிக்க தயாரிப்பாளர்களான ஜான் நாதன் -டர்னர் வரி ஆகிய இரு தயாரிப்பாளர்களும் தீர்மானித்தனர். ஃபிப்த் டாக்டரின் சகாப்தம் என்பது "அடிப்படைகளுக்குத் திரும்பு" எனும் அணுகுமுறையால் பரவலாக அறியப்பட்டது.மேலும் சில நகைச்சுவை மற்றும் சில நேரங்களில் வரும் திகில் மற்றும் அறிவியல் துல்லியத் தன்மை ஆகியவை இந்தத் தொடரில் இருக்க வேண்டும் என இதன் தயாரிப்பாளர்களான ஜான் நாதன்-டர்னர் ஆகியோர் ஊக்குவித்தனர்.

தோற்றங்கள்
----------

ஃபிப்த் டாக்டர் கதாப்பத்திரம் முதன்முதலில் தொலைக்காட்சியில் *லோகோபோலிஸின்* கடைசி அத்தியாயத்தில் 21 மார்ச் 1981 இல் ஒளிபரப்பப்பட்டது. 20 வது ஆண்டின் சிறப்பு தி ஃபிப்த் டாக்டர் உட்பட *டாக்டர் ஹூவின்* 19 மற்றும் 20 பருவங்களில் டேவிசன் இந்த பாத்திரத்தில் நடித்திருந்தார். இந்தத் தொடரின் இரண்டாவது டக்டராக நடித்த பேட்ரிக் டிரொட்டன் இவரிடம் தொடர்ந்து இதே கதாப்பத்திரத்தில் நடிக்காது வேறு சில தொடர்களிலும் ஈடுபடுமாறு அறிவுரை கூறினார். அவரின் ஆலோசனையின் படி 21 ஆவது பருவத்தில் இருந்து தான் விலகுவதாக அறிவித்தார். ஐந்தாவது டாக்டராக இவர் மார்ச் 16, 1984 இல் வெளியான தொ கேவ்ஸ் ஆஃப் ஆண்ட்ரோசானியன் எனும் தொடரில் நடித்திருந்தார். 1999 ஆம் ஆண்டின் துவக்கத்தில் பிக் பினிஷ் தயாரிப்பு நிறுவனத்திற்காக இவர் டாக்டர் தொடரினை பதிவு செய்யும் பணிகளில் ஈடுபட்டார். 2007 ஆம் ஆண்டில் தனது 56 ஆவது வயதில் முதன் முதலாக திரையில் தோன்றினார். டாக்டர் ஹூ தொடரின் பத்தாவது டாக்டரான டேவிட் டெண்னடுடன் இணைந்து சில்ட்ரன் இன் நீட் எனும் திரைப்படத்தில் நடித்தார்.

தொலைக்காட்சி தவிர்த்து
----------------------

### சிறுகதைகள்

டாக்டர் ஹூவின் இருபதாம் ஆண்டினை சிறப்பிக்கும் வகையில் எரிக் சவார்டு என்பவர் எழுதிய *பெர்த் ஆஃப் ரெனெகெட் எனும் நூலில் இந்தக் கதாப்பத்திரம் இடம்பெற்றது. டேவிட் ஜெ. ஹோவ் என்பவர் எழுதிய பெர்த் ஃபேசினேசன் எனும் சிறுகதை, பால் கார்னல் என்பவர் எழுதிய டிகலாக் எனும் சிறுகதை, டேனியல் பிலித் என்பவர் எழுதிய டிகலாக் 2எனும் சிறுகதை, கிரெய்க் ஹின்டன் என்பவர் எழுதிய டிகலாக் 3 எனும் சிறுகதை,ஜேக்கி மார்ஷல் என்பவர் எழுதிய பெர்த் டிகலாக் 3 எனும் சிறுகதையில் இந்தக் கதாப்பத்திரம் இடம்பெற்றுள்ளது.*

சான்றுகள்
---------

1. ↑  McAlpine, Fraser (May 2013). "'Doctor Who: A Companion To The Fifth Doctor". *BBC America*. 30 செப்டம்பர் 2017 அன்று மூலம் பரணிடப்பட்டது. 2 July 2017 அன்று பார்க்கப்பட்டது.
2. ↑  "Interview with Peter Davison". *Nightlight Radio*. April 2009. 2017-10-12 அன்று மூலம் பரணிடப்பட்டது. 2019-10-24 அன்று பார்க்கப்பட்டது.
3. ↑  "Dr Peter is back in the Tardis". 21 August 2007. Archived from the original on 23 ஆகஸ்ட் 2007. .
**சோற்றுக்கற்றாழை பானம்** உடலுக்குக் குளிர்ச்சி, ஆரோக்கியம் தரும் பானங்கள் பல உண்டு. எவ்வித செயற்கை நிறமூட்டி, மணமூட்டி எதுவும் சேர்க்காமல் ஆரோக்கியமான சோற்றுக்கற்றாழை பானம் உடலுக்குப் புத்துணர்ச்சி அளிக்கக்கூடியது.

எல்லா இடங்களிலும் எளிதில் சோற்றுக் கற்றாழை வளர்வதைக் காணலாம். பானகம் தயாரிக்க தேவையானவை நன்கு முதிர்ந்த சோற்றுக்கற்றாழை மடல் -1. இதன் அடிப்பகுதி பருமனானதாக இருக்க வேண்டும். இம்மடலை நன்கு கழுவியபின் இரு பக்க ஓரங்களில் உள்ள முட்களை நீக்க வேண்டும். மடலின் உள்ளே உள்ள சதைப் பகுதியை சிறு சிறு துண்டுகளாக்கிக் கொள்ள வேண்டும். இதை கண்ணாடி புட்டியில் போட்டு, அத்துடன் அரை கப் தேன் மற்றும் 50 மி.லி. ஆல்கஹால் ஊற்றி நன்கு கலந்து புட்டியை மூடவேண்டும். இக்கலவையை 24 மணி நேரத்திற்குப் பின் தினமும் மூன்று வேலை ஒரு தேக்கரண்டி அளவிற்கு உணவிற்கு முன் உண்ண வேண்டும். ஒரு முறை இவ்வாறு தயாரித்த பானகத்தை 10 நாட்களுக்கு மேல் பயன்படுத்தக் கூடாது. மீண்டும் இவ்வாறு தயாரித்து உண்ணலாம். இப்பானகம் உண்பதால் உடலில் புது செல்களை உருவாக்குகிறது. கேன்சர் செல்களை அழிக்கக் கூடியதாக இது செயல்படுகிறது.

மேற்கோள்கள்
-----------

1. ↑  சித்தமருத்துவர் (2021-07-21). "சோற்றுக்கற்றாழை பயன்கள்". *Update Thamizha* (ஆங்கிலம்). 2022-03-18 அன்று பார்க்கப்பட்டது.
**கோரி-விண்டர் ஒலிபீன் தொகுப்பு** (*Corey–Winter olefin synthesis*) 1,2-டையால்களை ஒலிபீன்களாக மாற்றுகின்ற தொடர் வினைகளின் வரிசையைக் குறிக்கிறது. நோபல் பரிசு பெற்ற அமெரிக்க கனிம வேதியியல் விஞ்ஞானி எலியாசு யேம்சு கோரி மற்றும் அமெரிக்க-எசுதோனிய வேதியியலாளர் ரோலேண்டு ஆர்தர் எட்வின் விண்டர் ஆகியோரை நினைவுபடுத்தும் விதமாக இவ்வினைக்கு கோரி-விண்டர் ஒலிபீன் தொகுப்பு வினை என்று பெயரிடப்பட்டது 

கோரி-விண்டர் ஒலிபீன் தொகுப்பு வினை கோரி-விண்டர் ஒலிபீன் தொகுப்பு வினை. 

மேற்காணும் வினையில் பயன்படுத்தப்பட்டுள்ள பாசுகீனுக்குப் பதிலாக பெரும்பாலும் தயோகார்பனைல்டையிமிடசோல் சேர்மத்தைப் பயன்படுத்துகிறார்கள். பாசுகீனுக்கு இணையான நச்சுத்தன்மையை தயோபாசுகீனும் கொண்டுள்ளது என்பதே இதற்கு காரணமாகும். எனவே தயோகார்பனைல்டையிமிடசோல் மிகப்பாதுகாப்பான மாற்றாகக் கருதப்படுகிறது.

வினை வழிமுறை
------------

டையால் மற்றும் தயோபாசுகீனிலிருந்து வளைய தயோகார்பனேட்டு உருவாக்கப்படுதல் வினை வழிமுறையில் ஒரு முக்கிய அங்கமாகும். இதைத் தொடர்ந்து இரண்டாவது படிநிலையில் டிரைமெத்தில் பாசுப்பைட்டு வினையில் ஈடுபடுகிறது. கந்தக அணுவை இது தாக்கி வலிமையான P=S இரட்டைப் பினைப்புடன் கூடிய சேர்மம் S=P(OMe)3 உருவாக்கி கார்பீனை விடுவிக்கிறது.. கார்பனீராக்சைடு இழப்புடன் கார்பீன் உடைந்து ஒலிபீனைக் கொடுக்கிறது

கோரி-விண்டர் ஒலிபீன் தொகுப்பு வினைக்கு முன்மொழியப்பட்ட வினைவழிமுறை கோரி-விண்டர் ஒலிபீன் தொகுப்பு வினைக்கு முன்மொழியப்பட்ட வினைவழிமுறை. 

தனி கார்பீன் இடைநிலை பங்குபெறாத மாற்று வினை வழிமுறை ஒன்றும் அறியப்படுகிறது. ஆனால், இங்கு கார்பன் எதிர்மின் அயனியின் தாக்குதலில் டிரைமெத்தில் பாசுப்பைட்டின் இரண்டாவது மூலக்கூறு உடனியங்கும் கந்தக-கார்பன் பிணைப்பின் பிளவுடன் பங்கேற்கிறது. பாசுபரசால் நிலைபெற்ற கார்பன் எதிர்மின் அயனி பின்னர் நீக்க வினைக்கு உட்பட்டு ஓர் அசைல் பாசுப்பைட்டுடன் சேர்த்து ஓர் ஆல்க்கீனைக் கொடுக்கிறது, பின்னர் இந்த ஆல்க்கீன் கார்பாக்சிலேட்டு நீக்கம் அடைகிறது. 

மாற்று வினை வழிமுறைமாற்று வினை வழிமுறை
கோரி-விண்டர் ஒலிபீன் தொகுப்பு வினை ஒரு முப்பரிமானச்சிறப்பு வினையாகும். முப்பரிமானமாற்றிய வினைபடு பொருள்கள் வினைபுரிந்து முப்பரிமான மாற்றிய வினைவிளைபொருள்கள் உருவாதல் இச்சிறப்பு வினையின் பண்பாகும். இவ்வினையில் மாறுபக்க-டையால் வினைபுரிந்தால் மாறுபக்க-ஆல்க்கீனையும் ஒருபக்க-டையால் வினைபுரிந்தால் ஒருபக்க-ஆல்க்கீனையும் கொடுக்கின்றன.

மேற்கோள்கள்
-----------

1. ↑  Corey, E. J.; Winter, R. A. E. *J. Am. Chem. Soc.* **1963**, *85*, 2677. (எஆசு:10.1021/ja00900a043)
2. ↑  Corey, E. J.; Hopkiss, P. B. *Tetrahedron Lett.* **1982**, *23*, 1979. (எஆசு:10.1016/S0040-4039(00)87238-X)
3. ↑  Block, E. *Org. React.* **1984**, *30*, 457. எஆசு:10.1002/0471264180.or030.02
4. ↑  Horton, D.; Tindall, Jr. C. G. *J. Org. Chem.* **1970**, *35(10)*, 3558-3559. (எஆசு:10.1021/jo00835a082)
**ஐந்திரா கியாவ் சின்** என்பவர் 1977 ஏப்ரல் 24 அன்று பிறந்த மியான்மரைச் சேர்ந்த ஒரு பிரபல நடிகையாவார். இவர் இரண்டு முறை மியான்மர் அகாதமி விருது பெற்றுள்ளார். மேலும் இவர் ஒரு தொலைக்காட்சி விளம்பர நடிகையுமாவார். இவர் ஒரு தொழில்முறை ஓவியரும் கூட. பர்மிய பொழுதுபோக்கு துறையின் முக்கிய நட்சத்திரங்களில் இவர் ஒருவர். இப்போது, அவருக்கு 40 வயதுக்கு மேலானலும் மியான்மரின் சிறந்த நடிகைகளில் ஒருவராக இருக்கிறார்.

ஆரம்பகால வாழ்க்கை
-----------------

மெயா தீடா மற்றும் கியாவ் சின் ஆகியோரின் இளைய குழந்தையாக யாங்கோனில் செழிப்பான ஒரு குடும்பத்தில் ஐந்திரா கியாவ் சின் பிறந்தார். இவர் நவீன பர்மிய இராணுவத்தை நிறுவிய முப்பது தோழர்களில் ஒருவரான போ சியாவின் பேத்தி மற்றும் தகோன் தயாவின் மருமகள் ஆவார். எழுத்தாளர் மற்றும் பாடகர் ஹேமா நே வின் உறவினரும் திரைப்பட நட்சத்திரமான யாசா நே வின் உறவினரும் ஆவார். கியாவ் சின் யாங்கோனின் தகோன் 1 உயர்நிலைப் பள்ளியில் வேதியியலில் இளங்கலைப் பட்டம் பெற்றார்.

தொழில்
------

*தி மியான்மர் டைம்ஸுக்கு* அளித்த பேட்டியில், கியாவ் சின் திரைப்படம் தனது தொழில் வாழ்க்கையின் முதல் தேர்வு அல்ல என்பதை ஒப்புக்கொண்டார். மாறாக அவர் தன்னை ஒரு சுயாதீன கலைஞராகவோ அல்லது மருத்துவராகவோ ஆகவேண்டும் என்று ஆசைப்பட்டார். ஆனால் பள்ளிப் படிப்பில் துணை தரங்களைப் பெற்றதனால் தனது விருப்பங்களை மறு மதிப்பீடு செய்துள்ளார். பொழுதுபோக்கு துறையில் அவரது முதல் பயணம் உள்ளூர் அழகு போட்டியின் மூலம் வந்தது. அவர் 1996 இல் மிஸ் கொக்கெய்ன் போட்டியில் வென்றார், பின்னர் அதே ஆண்டு மிஸ் கிறிஸ்மஸ் போட்டியிலும் வென்றார். இதற்குப் பிறகு, அவர் தொலைக்காட்சி தொடர்களான "லவ்விங் எடிட்டர்" மற்றும் "ஆக் கைன் மே" போன்ற படங்களில் நடிக்கத் தொடங்கினார். "ஆக் கைன் மே" என்ற தொலைக்காட்சித் தொடரில் "போ டே" என்ற கதாபாத்திரத்தை ஏற்று நடித்து பிரபலமானார். அடுத்த இரண்டு ஆண்டுகளுக்கு அவர் பத்திரிகைகள் மற்றும் விளம்பரங்களில் தோன்றினார். 2000 ஆம் ஆண்டில், முன்னணி நடிகையாக "பியாவ் லை க்யா யா ஆங்" என்றப் படத்தில் ஒரு நடிகையாக தனது பெரிய வெற்றியைப் பெற்றார். "தா-மீ-சின்" திரைப்படத்தில் என்ற படத்தில் நடித்ததற்காக 2000 மாவது ஆண்டு அகாதமி விருதுக்கு சிறந்த முன்னணி நடிகையாக பரிந்துரைக்கப்பட்டார்.

ஐந்திரா கியாவ் சின் 2004 மியான்மர் அகாதமி விருதை வென்றார், அவர் தொடர்ந்து திரைப்படங்களிலும், விளம்பரங்களுக்கான நடிகையாகவும் நடித்து வருகிறார். "நைப் இன் தி ஹார்ட்" என்றத் திரைப்படத்தில் முக்கிய கதாபாத்திரத்தில் நடித்ததற்காக 2017 மியான்மர் அகாதமி விருதையும் ஐந்திரா கியாவ் சின் வென்றார். அவர் 40 வயதைத் தாண்டினாலும், இளம் நட்சத்திரங்கள் நிறைந்த ஒரு துறையில் அவர் இன்னும் ஒரு சிறந்த நடிகையாகவெ இருக்கிறார்.

திருமணம்
--------

அவர் 1 ஜனவரி 2011 அன்று நடிகர் இப்பியே தி ஓவை மணந்தார். அவர்களுக்கு முதல் மகள் 2011 அக்டோபர் 14 அன்று பிறந்தார் மற்றும் 2015 ஆகஸ்ட் 27 அன்று ஒரு மகனைப் பெற்றெடுத்தார்.

சமூக பணி
--------

ஐந்திரா கியாவ் சின் சமூகம் மற்றும் பல்வேறு பர்மிய தொண்டு நிறுவனங்களுடன் சமூக ரீதியாக ஈடுபட்டுள்ளார், மேலும் அவரது சகாக்களால் நாட்டின் இளம் பெண்களுக்கு ஒரு சிறந்த முன்மாதிரியாக கருதப்படுகிறார்.

குறிப்புகள்
-----------

1. ↑   *Who is the real Eindra Kyaw Zin*. 2007-11-12.. பார்த்த நாள்: 2019-11-21.
2. ↑  May Oo Moe (2007-11-12). "Who is the real Eindra Kyaw Zin". *தி மயன்மார் டைம்ஸ்*. Archived from the original on 2012-09-27. .
'*சோலங் லூசிகு சிமிரே* (*Solange Lusiku Nsimire*) (1972 - அக்டோபர் 14, 2018) காங்கோ மக்களாட்சிக் குடியரசைச் சேர்ந்த ஒரு பத்திரிகையாளரும், பெண்கள் உரிமை ஆர்வலரும் ஆவார். காங்கோ மக்களாட்சிக் குடியரசின் கிழக்கில் உள்ள தெற்கு கிவு மாகாணத்தில் எழுதப்பட்ட செய்தித்தாளை நடத்திய முதல் பெண்மணி ஆவார். 

2007 இல் புகாவுவை தளமாகக் கொண்ட ஒரு சுயாதீன பத்திரிகையான Le *லீ சாவெரைன்* என்பதை திருத்தத் தொடங்கினார். இவரது பணியால் நலிந்த நிலையில் இருந்த செய்தித்தாளை மீட்டெடுக்க முடிந்தது. ஆனால் இவரது பத்திரிகை நடவடிக்கைக்காக மீண்டும் மீண்டும் அச்சுறுத்தல்களை எதிர்கொண்டார். 2008 ஆம் ஆண்டில் இவரது வீடு மூன்று முறை தாக்கப்பட்டது.  ஒரு சந்தர்ப்பத்தில் ஆயுதம் ஏந்திய நபர்கள் இவரது கணவர் மற்றும் குழந்தைகளைக் கட்டி வைத்துவிட்டு குடும்பச் சேமிப்பைத் திருடிச் சென்றனர். 

2014 இல் சர்வதேச பெண்கள் ஊடக அறக்கட்டளைளையின் தைரியமான பத்திரிகையளர்களுக்கான விருதை வென்றார்.

இறப்பு
------

அக்டோபர் 14, 2018 அன்று கின்ஷாசாசாவில் இறந்தார்

சான்றுகள்
---------

1. 1 2 3  Aviva Stahl, Solange Lusiku Nsimire — The Congolese journalist who fought corruption and championed women, *Women's Media Center*, November 27, 2018.
2. 1 2  Eleanor Klibanoff, A Congolese Mother Of Six Is Honored For Her Death-Defying Journalism, National Public Radio, October 27, 2014. Accessed July 27, 2020.
3. ↑  "2014 Awardees". IWMF. 2014-05-29 அன்று மூலம் பரணிடப்பட்டது. 2014-06-30 அன்று பார்க்கப்பட்டது.
**1100 அலுமினியம் உலோகக் கலவை** (*1100 aluminium alloy*) என்பது அலுமினியத்தை அடிப்படையாகக் கொண்டு வணிக ரீதியாக தூய்மை செய்யப்பட்ட (1000 அல்லது 1xxx தொடர்) கலப்புலோகமாகும். குறைந்தபட்சம் 99% அலுமினியம் இக்கலப்புலோகத்தில் சேர்க்கப்படுகிறது. 1000 எண் தொடரில் அதிக அளவில் கலக்கப்படும் உலோகக் கலவையாக இது சிறப்பு பெற்றுள்ளது. இந்தத் தொடரில் இயந்திர ரீதியாக வலுவான கலப்புலோகமும் இதுவேயாகும். உலோகத்துண்டுகளைப் பிணைப்பதற்கு உதவும் பிணைப்பாணியாகவும் 1100 அலுமினியம் உலோகக் கலவை பயன்படுகிறது. 

அதே நேரத்தில், உயர் மின் கடத்துத்திறன், வெப்ப கடத்துத்திறன், அரிப்பு எதிர்ப்பு மற்றும் வேலைத்திறன் போன்ற செயல்பாடுகளை, ஒப்பீட்டளவில் மற்ற தொடர் உலோகக் கலவைகளுடன் ஒப்பிடும்போது இது இலேசானதாகவும் நன்மைகளையும் வைத்திருக்கிறது. குளிர்வித்தல் செய்வதன் மூலம் இதைக் கடினப்படுத்தலாம், ஆனால் வெப்ப சிகிச்சை மூலம் இயலாது. 

Al99.0Cu, A91100 ஆகியவை இதனுடைய மாற்றுப் பெயர்களில் அடங்கும். 1100 மற்றும் இதன் பல்வேறு தரங்கள் ஐ.எசு.ஓ தரநிலைகளான 6361 மற்றும் ஏ.எசு.டி.எம் தரநிலைகள் பி209, பி210, பி211, பி221, பி483, பி491 மற்றும் பி547 போன்றயவற்றுக்கு நிகராக உள்ளன.

வேதி இயைபு
----------

1100 அலுமினியக் கலப்புலோகத்தின் இயைபு பின்வருமாறு:

* அலுமினியம்: 99.0–99.95%
* தாமிரம்: 0.05–0.20%
* இரும்பு: 0.95%
* மாங்கனீசு: 0.05%
* சிலிக்கன்: 0.95%
* துத்தநாகம்: 0.1%
* இதர வேதிப்பொருட்கள்: 0.15%

மேற்கோள்கள்
-----------

1. ↑  Marks' Standard Handbook for Mechanical Engineers, 8th Ed. McGraw Hill, p. 6-75
2. 1 2  1100 (Al99.0Cu, A91100) Aluminum. Retrieved on 2014-12-02.
**ஐந்திணைகளும் உரிப்பொருளும்** (Five landscapes and love themes) என்பது தொல்காப்பியம் முதலில் வரையறுத்த வாழிட மக்கள் சார்ந்த அகத்திணை இலக்கிய மரபு வகையினமாகும். இந்நூல் தமிழக வாழிடத்தைப் புவியியலாக ஐந்து வாழிடங்களாகப் பிரித்து அம்மக்களின் வாழ்முறைமைகளுக்கு இலக்கணம் இலக்கணம் வகுத்தது.

திணை
----

‘திணை என்பது திட் அல்லது திண் என்னும் அடியாகப் பிறந்தது, நிலப்பரப்பு என்பது இதன் பொருள்’ என்று திணை என்னும் சொல்லுக்கு விளக்கம் தருகிறார் *ந.சி.கந்தையா பிள்ளை.*

திணை என்ற சொல் *சங்கப் பாடல்களில்* குடி, குடியிருப்பு, கணம் ஆகிய பொருள்களில் கையாளப்பட்டுள்ளது. இப்பொழுது ‘ஒழுக்கம்’ என்ற பொருளில் வழங்கப்பட்டு வருகிறது.

‘ஒழுக்கத்திணைத் திணை என்பாரும், நிலத்தினை திணை என்பாரும் இருபகுதியர் ஆசிரியர்; அது பொருந்தாது. ஒழுக்கமே திணை எனப்படும்’ என்பதனால் திணை ஒழுக்கமே என்பது உறுதியாகிறது.

### ஐந்திணை

தொல்காப்பியர் குறிப்பிடும் ஏழு அகத்திணைகளில் குறிஞ்சி, முல்லை, மருதம், நெய்தல், பாலை ஆகியவை ஐந்திணைகளாகும்.

உரிப்பொருள்
-----------

அகப்பொருள் பாடல்களில் முதற்பொருள், கருப்பொருள், உரிப்பொருள் ஆகிய முப்பொருளும் பயின்று வரும். இவை மூன்றில் உரிப்பொருள்(நிலத்திற்கு உரிய பொருள்) என்பதே பாடலின் அடிக்கருத்து ஆகும். இம்மூன்று பொருளும் உள்ள பாடல்களும் உண்டு. முதற்பொருளும் கருப்பொருளும் இன்றி உரிப்பொருள் மட்டுமே அமையும் பாடல்களும் உண்டு. முதலும் கருவும் இன்றிப் பாடல் அமையலாம். உரிப்பொருளின்றிப் பாடல் அமையாது. உரிப்பொருளே பாடலின் அடிப்படையாகும்.

*புணர்தல் பிரிதல் இருத்தல் இரங்கல்*
ஊடல் இவற்றின் நிமித்தம் என்றிவை
தேருங்காலைத் திணைக்குரிப் பொருளே. *-* தொல், அகம்'*, 13*

என்ற நூற்பாவில் ஐந்திணைகளுக்கான உரிப்பொருளை முறைப்படுத்துகிறார் தொல்காப்பியர்.

### ஐந்திணைகளும் உரிப்பொருளும்

#### குறிஞ்சியும் புணர்தலும்

தலைவனும் தலைவியும் தனிமையில் ஒருவரை ஒருவர் கூடி மகிழும் நிலை புணர்தல் எனப்படும்.

#### முல்லையும் இருத்தலும்

தலைவி, தலைவன் கூறிய பருவம் வரை தன் கற்புத்திறம் காத்து, அப்பருவம் வந்தவுடன் தன் தலைவனோடு இன்புற இல்லத்தில் இருக்கும் நிலை இருத்தல் ஆகும்.

#### மருதமும் ஊடலும்

தலைவன் மாறுபட்டுப் போதல் இயல்பே. அவ்வாறு மாறுபட்டுப் போகிற தலைவனைத் தன் வழிப்படுத்துவதற்காகத் தலைவி கையாளுகிற கருவி ஊடல். வயல்நிலம் வாழ்வுக்கு வேண்டிய பொருள் தந்து வளம் சேர்ப்பது போலவே ஊடலும் இன்பத்திற்கு மேலும் இன்பமூட்டி வாழ்வில் புத்தெழில் சேர்க்கிறது.

#### நெய்தலும் இரங்கலும்

கடல்மேல் சென்ற தலைவன் வராததால், அவன்நிலை குறித்து தலைவிக்கு ஏற்படும் ஏக்கம் இரங்கல் ஆகும்.

#### பாலையும் பிரிவும்

பாலை எனத் தயலம் அமையாது எல்லா நிலத்தின் திரிபாகவும் இருப்பது போன்றே பிரிவும் எல்லா நிலையிலும் அமையும். கூடிய பின் பிரிதலும், இல்லத்திலிருந்துபின் பிரிதலும், ஊடலின் காரணமாகப் பிரிதலும், பிரிவின் நிமித்தமாகவே இரங்கலும் ஏற்படுகின்ற காரணத்தினால் பிரிவு என்பது பாலை என வழங்கலாயிற்று.

திணை என்பது ஒழுக்கம் எனக் கொள்ளின் அது ஐந்திணையின் உரிப்பொருள் என்றே சிறப்பித்துச் சொல்லலாம். 
**உரிப்பொருள் அல்லன மயங்கவும் பெறுமே**  -*தொல்காப்பியர்*. 
மாறாததும் உயரியதும் மாண்பு மிக்கதாய் இருந்து தமிழரின் இன்பியல் வாழ்வின் நிலைகளை எடுத்தியம்பும் பாங்கு இவ்வைந்திணை நெறிகளுக்கு உண்டு.

மேற்கோள்கள்
-----------

1. ↑  தொல்காப்பியம் பொருளதிகாரம்
2. ↑  இறையனார் அகப்பொருள் உரை
3. ↑  திராவிட இந்தியா - த.சி.கந்தையாபிள்ளை
இமயமலை உப்பு எனும் இந்துப்பு (வெள்ளை நிறம்)
உப்பு மலைத்தொடர், பஞ்சாப், பாகிஸ்தான்
முகலாயர் காலத்திலிருந்து இந்துப்பு எடுக்கப்படும் கேவ்ரா உப்புச் சுரங்கம், பாகிஸ்தான்
**இந்துப்பு** (About this soundஒலிப்பு (உதவி·தகவல்)) அல்லது **இமயமலை உப்பு** (*Himalayan salt*) என்பது ஒரு வகை பாறை உப்பு ஆகும். இவ்வகை உப்பு இந்தியா மற்றும் பாக்கித்தான் நாட்டின் பஞ்சாப் பகுதிகளில் வெட்டி எடுக்கப்படுகிறது. இவ்வுப்பை தமிழில் இந்துப்பு என்பர். பாகிஸ்தான் நாட்டின் பஞ்சாப் மாகாணத்தில் உள்ள உப்பு மலைத்தொடரில் இந்துப்பு வெட்டி எடுக்கப்படுகிறது. இமயமலைலிருந்து 310 கி மீ தொலவிலும், லாகூரிலிருந்து 260 கி மீ தொலைவிலும், அமிர்தசரசிலிருந்து 298 கி மீ தொலைவிலும் உள்ள உப்பு மலைத் தொடரில் இந்துப்பு வெட்டி எடுக்கப்படுகிறது.

இந்தியாவில் இராஜஸ்தான் மற்றும் குஜராத் மாநிலத்தின் கட்ச் பகுதியில் இந்துப்பு, சுரங்கங்களிலிருந்து வெட்டி எடுக்கப்படுகிறது.

இந்துப்பில் உள்ள கனிமங்கள்
--------------------------

இமயமலை உப்பு எனப்படும் இந்துப்பில், சாதாரண உப்பில் உள்ள சோடியம் குளோரைடுடன் (95-98%) பொட்டாசியம், கால்சியம், மக்னீசியம், சல்பர், புளோரைடு, அயோடின் கனிமங்களும் மற்றும் சில கனிமங்களும் (2-4%) கொண்டுள்ளது (2-4%).

நிறம்
-----

படிக வடிவத்தில் உள்ள இந்துப்பு குறைவான வெண்மை, பிங்க், செம்பழுப்பு, செந்நிறத்திலும் கிடைக்கிறது.

பயன்பாடுகள்
-----------

### சமையல் பயன்பாடு

வட இந்தியா மற்றும் பாகிஸ்தானில் சாதாரண கல் உப்பிற்கு மாற்றாக இந்துப்பை அன்றாட சமையலுக்கு பயன்படுத்துகின்றனர்.

### மருத்துவப் பயன்பாடு

சித்த மருத்துவம் மற்றும் ஆயுர்வேத மருத்துவத்தில், ஆயிரக்கணக்கான ஆண்டுகளாக இந்துப்பு வாதம், பித்தம் மற்றும் கபம் போன்ற நோய்களுக்கு பயன்படுத்தப்பட்டு வருகிறது. கல் உப்பை விட இந்துப்பு மருத்துவ குணம் நிறைந்தது என்ற கூற்றை இது வரை அறிவியல் ஆய்வுகள் மூலம் நிருபிக்கப்படவில்லை.

படக்காட்சிகள்
-------------

* இமயமலை உப்பு படிகங்கள்இமயமலை உப்பு படிகங்கள்
* பாகிஸ்தானின் கேவ்ரா உப்புச் சுரங்கத்திலிருந்து வெட்டி எடுக்கப்பட்ட இந்துப்புபாகிஸ்தானின் கேவ்ரா உப்புச் சுரங்கத்திலிருந்து வெட்டி எடுக்கப்பட்ட இந்துப்பு

இதனையும் காண்க
--------------

* உப்பு
* பாறை உப்பு

மேற்கோள்கள்
-----------

1. ↑  Weller, J. Marvyn. "The Cenozoic History of the Northwest Punjab, in The Journal of Geology, Vol. 36, No. 4 (May–June 1928), pp. 362–375". *jstor.org*. Chicago Journals. 24 February 2015 அன்று பார்க்கப்பட்டது.
2. ↑  Minerals in Himalayan Pink Salt: Spectral Analysis; The Meadow.
3. ↑  Khewra Salt Mines; Pakistan Mineral Development Corporation.
4. ↑  Freeman, Shanna. "How Salt Works". எப்படிப் பொருட்கள் இயங்குகின்றன. Oct 20, 2014 அன்று பார்க்கப்பட்டது.
5. ↑  David Avocado's Himalayan Salt Debunked; Bad Science Debunked; January 18, 2016.
6. ↑  "Pink Himalayan Salt: Does It Have Any Health Benefits?". *Medical News Today*. 10 June 2017. 10 June 2017 அன்று மூலம் பரணிடப்பட்டது. 10 June 2017 அன்று பார்க்கப்பட்டது.
**ஐந்திரம்** என்பது ஆசீவர்கள் காலத்து அறிவியல் நூல். [*தெளிவுபடுத்துக*] இந்த நூல் பற்றிய மேற்கோள் குறிப்புகள் எதுவும் தொல்காப்பியத்தில் இருக்கிறது. தமிழில் அகத்தியம் பற்றிய குறிப்புகள் தமிழ்நூல்களில் உள்ளது.

ஐந்திரம் என்னும் நூல் இந்திரனால் செய்யப்பட்டது என்பர். தமிழ் இலக்கண நூலாகத் தொல்காப்பியம் கிடைத்துள்ளது.

பாணினியத்துக்கு முந்துநூலாகக் கண்டறியப்பட்டுள்ள வடமொழி இலக்கண நூல்கள் 13. அவற்றில் ஐந்திரம் பற்றிய குறிப்புகள் வடமொழி நூல்களில் இல்லை. தொல்காப்பிய நூலுக்குத் தரப்பட்டுள்ள பனம்பாரனாரின் பாயிரம் ஆகும். இதில் 'ஐந்திரம் நிறைந்த தொல்காப்பியன்' என்று பனம்பாரனார் குறிப்பிட்டுள்ளார்.

ஐந்திரம் பற்றிய பர்னல் ஆய்வு தொல்காப்பியம் பாணினியின் காலத்துக்கு முந்தியது என்பதைக் காட்டுகிறது.

பாணினியின் காலம் கி.மு. எட்டாம் நூற்றாண்டு என்று கணிக்கப்பட்டாலும், கி.மு. நான்காம் நூற்றாண்டு என்று பலரும் கூறிவருகின்றனர். இந்தப் பாணினிக்கு முந்துநூலாக இருந்த 13 நூல்களில் முதலாவதாகக் கருதப்படும் ஐந்திரம் மிகப் பழமையானது என்பது தெளிவு. தொல்காப்பியர் காலத்தில் பாணினியம் இல்லை. ஐந்திரம் என்னும் நூல்தான் இருந்தது. பனம்பாரனாரின் பாயிரத்தில் உள்ளபடி தொல்காப்பியர் 'முந்துநூல்' கண்டவர். அதாவது அகத்தியத்தில் ஆழங்கால் பட்டவர். அத்துடன் ஐந்திர இலக்கண அறிவும் நிரம்பியவர். எனவே ஐந்திரம் என்னும் நூலும், தொல்காப்பியமும் சற்றேறக் குறைய சமகாலத்தவை எனக் கொள்ளத் தக்கவை. (கி.மு. எட்டாம் நூற்றாண்டு)

### மாற்றுக்கருத்துகள்

கணபதி ஸ்தபதி இந்நூலை தொகுத்து வெளியிட்டுள்ளார். இந்திரன் பெயரை கூறிய திருவள்ளுவரும், ஐந்திரம் இந்திரனால் எழுதப்பட்டது எனக் கூறவில்லை. ஆனால் சிலப்பதிகாரம் (கி.பி முதல் நூற்றாண்டு) "விண்ணவர் கோமான் விழுநூல்"எனக்கூறுகிறது. இதனை இந்திரனால் எழுதப்பட்டது என்றும், இந்திரன் வழிவந்தவர்களால் எழுதப்பட்டது எனவும் கூறலாம் [*தெளிவுபடுத்துக*] ஐந்திரம் எனக்கூறி சில காலக்கணக்குகளைக் கூறுபவர் கி.பி 5 ஆம் நூற்றாண்டில். [*தெளிவுபடுத்துக*] வாழ்ந்த ஆரியபட்டரே. அதாவது வடமொழி எழுத்தாளர்களில் இவரே முதன்முதலில் ஐந்திரம் என்ற பெயரைக் கூறுகிறார்.

மேற்கோள்கள்
-----------

1. ↑  கே. கே பிள்ளை (2000). *தமிழக வரலாறு: மக்களும் பண்பாடும்*. உலகத் தமிழாராய்ச்சி நிறுவனம். பக். 95.. "இந்திரனால் செய்யப்பட்ட நூல் ஐந்திரம் என்னும் பெயர் ஏற்றது வடமொழி வழக்கு"
2. ↑  *மல்குநீர் வரைப்பின் ஐந்திர நிறைந்த*  

*தொல்காப்பியன்எனத் தன்பெயர் தோற்றி*  
::::::::: - தொல்காப்பியப்பாயிரம்
3. ↑   சிலப்பதிகாலம், காடுகாண் காதை, அடி 99
**மதுரவாயல் சந்திப்பு** (ஆங்கில மொழி: *Maduravoyal Junction*) சென்னையிலுள்ள ஒரு முக்கிய சாலை சந்திப்பாகும். இது கோயம்பேடு சந்திப்புக்கு மேற்கே தேசிய நெடுஞ்சாலை 4 (இந்தியா) மற்றும் சென்னை பைபாஸ் ஆகியவற்றின் குறுக்கே அமைந்துள்ளது.

மதுரவாயல் சாலை பிரிப்பு
-----------------------

4050 மில்லியன் ரூபாய் மதிப்பிலான சென்னை புறவழிச்சாலை திட்டத்தின் (கட்டம் II) ஒரு பகுதியாக இந்திய தேசிய நெடுஞ்சாலை ஆணையத்தால் (NHAI) கத்திப்பாரா சந்திப்பில் உள்ளதைப் போலவே இந்த சந்திப்பிலும் குறுக்கீடில்லா மாற்றுப் பாதை கட்டப்பட்டது. மேம்பாலம் கட்டும் பணி 2010 ஆம் ஆண்டு சூன் மாதத்தில் நிறைவடைந்தது. இப்பகுதியில் மண் தளர்வான நிலை மண்ணாக இருந்தாதால் திட்டம் தாமதமானது. தூண்கள் அமைத்து இந்நிலை சரி செய்யப்பட்டது. மேம்பாலத்தில் நான்கு சுழல்கள் உள்ளன, அவை பல்வகை வடிவ அமைப்பில் ஒன்றிணைகின்றன. தாம்பரத்தில் இருந்து கோயம்பேடு, பூந்தமல்லியில் இருந்து தாம்பரம், புழல் முதல் பூந்தமல்லி, கோயம்பேடு முதல் புழல் வரை செல்லும் வாகனங்களுக்கு இச்சுழல்கள் உதவுகின்றன. மதுரவாயலில் இருந்து சென்னை துறைமுகம் வரை செல்லும் பறக்கும் தங்க நாற்கர சாலை திட்டம் மதுரவாயலில் இருந்து தொடங்குகிறது.

மேலும் காண்க
------------

* சென்னை வலைவாசல்

* கோயம்பேடு சந்திப்பு
* கத்திப்பாரா சந்திப்பு
* மத்திய கைலாசம் சந்திப்பு

மேற்கோள்கள்
-----------

1. ↑  Clover-shaped flyover at maduravoyal
2. ↑  Completion of grade separators delayed: Baalu
**கேரள மாநில தொல்லியல் துறை** என்பது கேரள அரசின் ஒரு துறையாகும்.இது டிசம்பர் 1891 ல் ஆரம்பிக்கப்பட்ட திருவாங்கூர் மாநில தொல்லியல் துறையை தோற்றமாகக் கொண்டது.இது கலாச்சார துறையின் ஒரு அங்கமாக உள்ளது.1956 ஆம் ஆண்டில் கேரள அரசு தொல்லியல் துறை உருவாக்க பட்டது.

வரலாறு
------

### திருவாங்கூர்

1891 இல், அப்போதைய திருவாங்கூர் மகாராஜா, மூலம் திருநாள் ராம வர்மா அவர்கள் தொல்லியலில் துறை தொடங்க மகாராஜா கல்லூரியில் பேராசிரியராகப் பணியாற்றிய பி.சுந்தரம் பிள்ளையிடம் மாத மானியம் ரூபாய் 50 வழங்க ஒப்புதல் அளித்தார்.ஆனால் 1895-96 மட்டுமே தொல்லியல் துறை தொடங்கப்பட்டது.1908 ல் முதல் கண்காணிப்பாளராக கல்வெட்டியல் நிபுணர் டி.ஏ.கோபிநாத ராவ் நியமிக்கப்பட்டார்.1910 ஆம் ஆண்டில், திருவிதாங்கூர் தொல்பொருள் தொட‌ர்பான புத்தகத்தின் முதல் தொகுதி வெளியே வந்தது.

### கொச்சி

இதேபோல், முன்னாள் கொச்சி மாநிலத்தில் 1925 இல் சமஸ்கிருத கல்லூரியில் இத்துறை தொடங்கப்பட்டது.பின்னர் 1949-ம் ஆண்டு கொச்சி தொல்லியல் துறை திருவாங்கூர் தொல்லியல் துறையுடன் ஒருங்கிணைக்கப்பட்டது.

1956 ஆம் ஆண்டில் கேரள அரசு தொல்லியல் துறை உருவாக்க பட்டது.[1]

இணையதளம்
--------

* கேரள மாநில தொல்லியல் துறை இணையத்தளம்

மேற்கோள்கள்
-----------

* Cumming, John (1939). *Revealing India`s Past: A Record Of Archaeological Conservation And Exploration In India And Beyond*. Genesis Publishing Ltd. பக். 297.


1. ↑  "Evolution of Archaeology". *கேரள மாநில தொல்லியல் துறை இணையத்தளம்*. .
**பாதாளகங்கை** (*Patalganga*) மகாராட்டிரா தொழில் வளர்ச்சிக் கழகத்தின் (எம்ஐடிசி)  கர்ஜத் மற்றும் பன்வேல் அருகே உள்ள ஒரு பெரிய தொழில்துறை பகுதியாகும். இது பாதாள கங்கை ஆற்றிலிருந்து இதன் பெயரைப் பெற்றது. இதனுடைய அருகிலுள்ள நகரம் மற்றும் சந்திப்பு கர்ஜத் ஆகும். இந்நகரின் அருகிலுள்ள மருத்துவமனை திருபாய் அம்பானி மருத்துவமனை.

மோகோபாடா கிராமத்திற்கு அருகில் உள்ள பாதளகங்கை தொழில்துறை பகுதி மகாராட்டிரம் தொழில் மேம்பாட்டுக் கழகத்தினால் உருவாக்கப்பட்ட 13 இரசாயன தொழில்துறை பகுதிகளில் ஒன்றாகும். இராசேசுவர் கடவுளின் வரலாற்றுச் சிறப்புமிக்க கோயில், பாதள கங்கை ஆற்றின் வலது கரையில் அமைந்துள்ளது. பாதாளகங்கை தொழில்துறை பகுதி கலபூர் வட்டத்தின் (22 கி.மி. தொலைவில்) அதிகார வரம்பில் இராய்காட் மாவட்டத்தில் (60 கி.மீ. தொலைவில்) உள்ளது. இப்பகுதி உயரமான மலைத் தொடர்களால் சூழப்பட்டுள்ளது.

அமைவிடம்
--------

* பாதாளகங்கை தொழில்துறை பகுதி, மும்பை - புனே தேசிய நெடுஞ்சாலை 4இலிருந்து 10 கிமீ தொலைவிலும், மும்பை-புனே விரைவுச் சாலையிலிருந்து 7 கிமீ தொலைவிலும் உள்ள பாதளகங்கை ஆற்றின் இடது கரையில் அமைந்துள்ளது. இது மும்பை - கோவா தேசிய நெடுஞ்சாலை 66-லிருந்து 12 கிமீ தொலைவில் உள்ளது.
* அருகிலுள்ள இரயில் நிலையம் கொங்கண் இருப்புப்பாதையில் உள்ள இரசாயனி/ஆப்தே ஆகும். இது இப்பகுதியிலிருந்து சுமார் 3 கிமீ தொலைவில் உள்ளது.
* பாதளகங்கை தொழில்துறை பகுதி சாந்தகுருஸில் உள்ள உள்நாட்டு விமான நிலையத்திலிருந்து 75 கிமீ தொலைவில் உள்ளது & அந்தேரியில் உள்ள சத்திரபதி சிவாஜி பன்னாட்டு வானூர்தி நிலையத்திலிருந்து உள்ளது.

மேற்கோள்கள்
-----------

1. ↑  "Archived copy". 2010-09-02 அன்று மூலம் பரணிடப்பட்டது. 2010-08-23 அன்று பார்க்கப்பட்டது.CS1 maint: archived copy as title (link) Industrial Areas on MIDC Official Website
**வாழும் கைவினைப் பொக்கிசம் விருது** என்பது தமிழகத்தில் கைத்திறன் தொழிலில் சிறந்து விளங்கிய கைவினைக் கலைஞர்களுக்கு தமிழக அரசு வழங்கும் விருதாகும். 

இந்த விருது பஞ்சலோக சிற்பங்கள், பித்தளை விளக்குகள், பித்தளை கலைப் பொருட்கள், தஞ்சாவூர் ஓவியங்கள், தஞ்சாவூர் கலைத் தட்டுகள், மர சிற்பங்கள், கற் சிற்பங்கள், சுடுகளிமண், கலம்காரி, பத்திக், அப்ளிக் துணி ஓவியங்கள், காகிதக்கூழ் பொம்மைகள், பாய் நெசவு, மூங்கில் மற்றும் பனை ஓலை பொருட்கள், நெட்டி வேலை, நார் பொருட்கள், கோயில் நகைகள், சித்திரத் தையல் வேலை போன்ற பதினாறு வகையான தொழில் செய்தவர்கள். அறுபத்து ஐந்து வயதுக்கும் மேற்பட்ட பத்து கலைஞர்கள் தேர்ந்தெடுக்கப் படுகின்றனர்.

விருதும் பரிசுத்தொகையும்
------------------------

இந்த விருதுதினை பெறும் கைவினைஞர்களுக்கு ஒரு லட்சம் ரூபாய் ரொக்கமும், தாமிர பத்திரமும், ஒரு பவுன் தங்கப் பதக்கம் மற்றும் சான்றிதழ் தரப்படுகின்றன.

அறிவிப்பு
---------

2013 இல்‌ மே 8 ஆம் தேதி முதல்வராக இருந்த ஜெயலலிதா சட்டசபையில் இந்த விருது குறித்தான அறிவிப்பினை வெளியிட்டார். இந்த விருதினை ஜப்பான் நாட்டில் வாழும் தேசிய பொக்கிஷங்கள் (Living National Treasures of Japan) என்ற விருதினை முன்மாதிரியாக கொண்டது.

இவற்றையும் காண்க
----------------

ஆதாரங்கள்
---------

1. 1 2

வெளி இணைப்புகள்
---------------
தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் பாதீடு என்பது அத்திணையின் ஒரு துறை அல்லது உட்பிரிவு ஆகும். **பாதீடு** என்னும் சொல் *பிரித்துக் கொடுத்தல்* என்னும் பொருளைக் கொடுக்கும். பாதீடு என்பது வெட்சி வீரர்கள் கைப்பற்றிக் கொண்டுவந்து ஊரின் நடுவே (அம்பலத்தே) செலுத்திய பகைவருடைய பசுக் கூட்டங்களை, அவர்களுடைய படைத்தலைவன் அவரவர் ஆற்றிய தொழிலின் தகுதிக்கேற்ப அவற்றைப் பிரித்துக் கொடுத்தல் பாதீடு என்பதாகும்.

### விதி

கவர்கணைச் சுற்றும் கவர்ந்த கணநிரை

அவரவர் வினைவயின் அறிந்தீந் தன்று

#### சான்றுப் பாடல்

ஒள்வாண் மலைந்தார்க்கும் ஒற்றாய்ந்து உரைத்தார்க்கும்

புள்வாய்ப்பச் சொன்ன புலவர்க்கும் - விள்வாரை

மாறட்ட வென்றி மறவர்தம் சீறூரிற்

கூறிட்டார் கொண்ட நிரை.

#### பாடல் விளக்கம்

வாட்போரில் ஈடுபட்ட வீரர்களுக்கும் பகையிடத்தே ஒற்று அறிந்து வந்து சொன்ன ஒற்றர்களுக்கும். தவறில்லாமல் சரியாக நிமித்தம் பார்த்து சொன்ன அறிஞர்களுக்கும் தம்முடன் வேறுபடும் பகைவரை வென்ற வெற்றியையுடைய வெட்சி மறவர்கள் தாம் கைப்பற்றிக் கொண்டுவந்த பசுக்களை பகுத்துக் கொடுத்தனர் என இவ்வெண்பாவில் கூறப்பட்டுள்ளதால் இது பாதீடு துறைக்குச் சான்றாகும்.

உசாத்துணை
---------

முனைவர் கு.முத்துராசன், எளிய உரையில் புறப்பொருள் வெண்பாமாலை, ஐந்திணைப் பதிப்பகம், சென்னை, சூலை 2004, பக்.23-24.
**மதுமிதா எச்**, இந்தியாவின் கர்நாடக மாநிலத்தைச் சேர்ந்த தொலைக்காட்சி திரைப்பட நடிகையாவார்.  தமிழ், தெலுங்கு மற்றும் கன்னட மொழி தொலைக்காட்சி நிகழ்ச்சிகளில் நடித்துவரும் இவர்,  2018 ஆம் ஆண்டு  வெளியான, கன்னட புராணத் தொலைக்காட்சி தொடரான ஜெய் ஹனுமான் என்பதில் லட்சுமி தேவியாக நடித்ததன் மூலம் அறிமுகமாகியுள்ளார். அவர் கன்னட புராணத் தொடரில் அறிமுகமானார்.

தொழில்
------

கர்நாடகாவின் பெங்களூரில் பிறந்த மதுமிதா, மவுண்ட் கார்மல் கல்லூரியில் பட்டம் பெற்றுள்ளார். ஸ்டார் சுவர்ணா என்ற கன்னட தொலைக்காட்சியில் வெளியான, கன்னட நிகழ்ச்சியான *புட்மல்லி* என்பதன் மூலம் தனது நடிப்பு வாழ்க்கையைத் தொடங்கியுள்ள இவர், பின்னர் *ஷானி* என்ற புராண தொலைக்காட்சி தொடரில் நீலிமாவாக நடித்துள்ளார். மேலும், அவர் 2018 இல் ஸ்டார் மாவில் ஒளிபரப்பான *மனசுனா மனசை* என்ற தொடரின் மூலம் தெலுங்கு திரையுலகிலும் அறிமுகமாகியுள்ளார். இந்த இரண்டு நிகழ்ச்சிகளும் பொழுதுபோக்கு வணிகத்தில் ஒரு முக்கிய இடத்தைப் பிடிக்க இவருக்கு பெரிதும் உதவியுள்ளது. இருப்பினும், 2019 ஆம் ஆண்டில் ஜீ தமிழின் பெரிய செலவுத் தொடரான **பிரியாத வரம் வேண்டும்** என்ற தொலைக்காட்சித் தொடரில் திருப்புமுனைப் பாத்திரத்தைப் பெற்று அறிமுகமானார். பின்னர் அவர் தெலுங்கு தொலைக்காட்சிக்கு திரும்பி, சரஸ்வதியாக நடித்த கோடலு சீரியலில் தோன்றினார்.  2022 ஆம் ஆண்டில், தமிழின் பிரபல தொலைக்காட்சி தொடரான *எதிர்நீச்சல்* என்பதில் கதாநாயகியாக நடித்ததன் மூலம் எல்லாரின் வரவேற்பையும் பெற்றுள்ளார்.  

பெரும்பாலும் புராண தொலைக்காட்சி தொடர்களில் நடித்துள்ள இவர்,  தற்போது, தெலுங்கு மற்றும் தமிழ் ஆகிய இரண்டு நிகழ்ச்சிகளிலும் கவனம் செலுத்துவதற்காக சென்னை மற்றும் ஹைதராபாத் இடையே பயணம் செய்து வருகிறார்.

தொலைக்காட்சி
------------

சீரியல்கள் நடித்தார்கள்| ஆண்டு | தொடர் | பாத்திரங்கள் | மொழி | சேனல் |
| --- | --- | --- | --- | --- |
| 2018-2019 | *ஜெய் ஹனும்* | லட்சுமி | கன்னடம் | உதயா டி.வி |
| 2018-2020 | *மனசுனா மனசை* | பவித்ரா | தெலுங்கு | ஜீ தெலுங்கு |
| 2019-2020 | *பிரியாத வரம் வேண்டும்* | துர்கா / அமராவதி | தமிழ் | ஜீ தமிழ் |
| 2019-2022 | *எண்.1 கோடலு* | சரஸ்வதி | தெலுங்கு | ஜீ தெலுங்கு |
| 2022-தற்போது | *எதிர்நீச்சல்* | ஜனனி சக்திவேல் | தமிழ் | சன் டி.வி |
|

மேற்கோள்கள்
-----------

1. ↑  "മധുമിത | Madhumitha H". *www.manoramaonline.com*. 2023-03-26 அன்று பார்க்கப்பட்டது.
2. ↑  "Madhumitha H Is Making Heads Turn With Her Fashion Game". *www.news18.com* (ஆங்கிலம்). 2023-03-26 அன்று பார்க்கப்பட்டது.
3. ↑  "Jai Dhanush and Madhumita starrer 'No.1 Kodalu' completes 200 episodes". *Times Of India* (ஆங்கிலம்). 2022-09-19. 2023-03-26 அன்று பார்க்கப்பட்டது.
4. ↑  "Thiruselvam directed TV show 'Ethir Neechal' to launch soon". *Times Of India* (ஆங்கிலம்). 2023-03-26 அன்று பார்க்கப்பட்டது.
5. ↑  "ETimes TV's poll results: Netizens select Ethirneechal as their favourite daily soap; a look at the other TV shows on the list". *Times Of India* (ஆங்கிலம்). 2023-03-26 அன்று பார்க்கப்பட்டது.
**மதுரப்பாக்கம் வீரபத்ரசுவாமி கோயில்** தமிழ்நாட்டில் விழுப்புரம் மாவட்டம், மதுரப்பாக்கம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வீரபத்ரசுவாமி, பத்ரகாளியம்மன் சன்னதிகளும், ராமலிங்கேஸ்வரர்சௌந்தர்யஞானாம்பிகை உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. [[தை மாதம்]] கரிநாள்உற்சவம் முக்கிய திருவிழாவாக நடைபெறுகிறது. கார்த்திகை மாதம் கார்த்திகைஉற்சவம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எஸ். மோட்டூர்** என்பது தமிழ்நாட்டின் எல்லைப்புற மாவட்டங்களில் ஒன்றாகிய கிருஷ்ணகிரி மாவட்டத்தில் அமைந்துள்ள செம்படமுத்தூர் ஊராட்சிக்குட்பட்ட குக்கிராமமாகும் ஆகும். 

  

மோட்டூர் என்ற பெயர் நிறைய ஊர்களுக்கு சூட்டப்பட்டிருப்பதால் அடையாளம் கருதி செம்படமுத்தூர் என்பதின் முதல் எழுத்தான (ஆங்கிலம்) "S" சேர்த்து S. மோட்டூர் என்று பெயர் உருவாக்கம் பெற்றது. இக்கிராமத்தை ஒட்டி தமிழ்நாட்டின் முக்கிய ஆறுகளில் ஒன்றான தென்பெண்ணை ஆறு பாய்கிறது. எனவே இவ்வூரில் விவசாயம் செழித்து விளங்குகிறது. நெல், கரும்பு, வாழை, கேழ்வரகு, தக்காளி போன்றவை பெருமளவில் பயிரிடப்படுகிறது. 

இக்கிராமத்தில் ஊராட்சி ஒன்றிய தொடக்கப்பள்ளி ஒன்று அமைந்துள்ளது. சுமார் 90 மாணவ மாணவியர் கல்வி பயில்கின்றனர். மேலும் அங்கன்வாடி மையம் ஒன்றும் அமைந்துள்ளது.

மக்கள்தொகை
----------

இவ்வூரின் மக்கள்தொகை சுமார் 400 ஆகும். ஆண்களும் பெண்களும் ஏறக்குறைய சம அளவில் உள்ளனர். செம்படமுத்தூர் ஊராட்சியின் இரண்டாவது பெரிய ஊராக எஸ். மோட்டூர் விளங்குகிறது.

இளைஞர் மன்றம்
-------------

இவ்வூர் இளைஞர்கள் ஒருங்கிணைந்து 'மகாகவி பாரதியார் இளைஞர் நற்பணி சங்கம்' ஒன்றை ஏற்படுத்தி சமூகப்பணி ஆற்றி வருகின்றனர். இவர்களின் சேவையை பாராட்டி கிருஷ்ணகிரி மாவட்டத்தில் 2015 ஆம் ஆண்டின் சிறந்த இளைஞர் மன்றமாக தேர்வு செய்யப்பட்டு ரூ. 25000 பரிசும் பாராட்டுச் சான்றிதழும் வழங்கப்பட்டது.

கோவில்கள்
---------

இவ்வூரில் ஓம்சக்தி கோவில் அமைந்துள்ளது. வேறு ஊர்களில் உள்ள பக்தர்கள் பலரும் இங்கு வந்து மாலையணிந்து மேல்மருவத்தூர் செல்வது வழக்கம். இது தவிர கருமாரியம்மன் கோவில், விஷ்ணுதேவி கோவில், பிள்ளையார் கோவில் ஆகியவை அமைந்துள்ளன.
**சமச்சீரற்ற காபன் அணு** என்பது நான்கு வித்தியாசமான அணுக்கள் அல்லது அணுக்கூட்டங்கள் இணைக்கப்பட்ட காபன் அணுவாகும். எந்தவொரு சேதனச் சேர்வையினதும் சமச்சீரற்ற காபன் அணுக்களின் எண்ணிக்கையை அறிவதன் மூலம் அதன் திண்மச் சமபகுதியங்களின் எண்ணிக்கையை அறிய முடியும். அதற்கான வழி பின்வருமாறு:

n என்பது சமச்சீரற்ற காபன் அணுக்களின் எண்ணிக்கையாயின் சமபகுதியங்களின் எண்ணிக்கை = 2n
உதாரணமாக, மாலிக் அமிலம் நான்கு காபன் அணுக்களைக் கொண்டுள்ளது. இவற்றுள் ஒரு அணு சமச்சீரற்றது. சமச்சீரற்ற காபனில், இரண்டு காபன் அணுக்களும், ஒரு ஒட்சிசன் அணுவும் ஒரு ஐதரசன் அணுவும் இணைக்கப்பட்டுள்ளது. இதில் இரண்டு காபன் அணுக்கள் உள்ளமையால் இது சமச்சீரற்ற காபனா என்பதில் குழப்பம் ஏற்படலாம். ஆயினும், இவ்விரு காபன் அணுக்களும் ஒரே கூட்டத்தைச் சேர்ந்தவையல்ல. எனவே, இந் நான்கு அணுக் கூட்டங்களும் இணைக்கப்பட்ட காபன் அணு சமச்சீரற்றதாகும்:

சமச்சீரற்ற காபனுக்கு உதாரணம்
இரண்டு சமச்சீரற்ற காபன்களைக் கொண்ட டெற்றோசில் உள்ள சமபகுதியங்கள் 22 = 4 திண்மச் சமபகுதியங்கள்:

டெற்றோசில் 2 சமச்சீரற்ற காபன் அணுக்கள் உள்ளன.
மூன்று சமச்சீரற்ற காபன்களைக் கொண்ட அல்டோபென்டோசில் உள்ள சமபகுதியங்கள் 23 = 8 திண்மச் சமபகுதியங்கள்:

அல்டோபென்டோசில் 3 சமச்சீரற்ற காபன் அணுக்கள் உள்ளன.
நான்கு சமச்சீரற்ற காபன்களைக் கொண்ட அல்டோஎக்சோசில் உள்ள சமபகுதியங்கள் 24 = 16 திண்மச் சமபகுதியங்கள்:

அல்டோ எக்சோசில் 4 சமச்சீரற்ற காபன் அணுக்கள் உள்ளன.
நான்கு அணுக்கூட்டங்கள் இணைக்கப்பட்ட காபன் அணுவில், அக் கூட்டங்கள் ஒரு வெளியில் இரு வகையாக ஒழுங்கமைக்கப்படலாம். இவ்விரு மூலக்கூறுகளும் மற்றையதின் கண்ணாடி விம்பமாக அமையும். எனவே இங்கு, ஒரு மூலக்கூறின் வலப்புறமுள்ள கூட்டம் மற்றைய மூலக்கூறின் இடப்புறமாக அமையும். இவ்வாறு தமது விம்பத்துடன் மேற்பொருந்த முடியாத மூலக்கூறுகள் சமச்சீரற்றவை எனப்படும்.
கணிதத்தில், ஒரு கணத்தில் வரையறுக்கப்பட்ட ஈருறுப்பு உறவு **சமச்சீர் உறவு** (*symmetric*) எனில், அவ்வுறவின்கீழ் அக்கணத்தில் உள்ள ஒவ்வொரு சோடி உறுப்புகளுக்கும், சோடியின் முதல் உறுப்புக்கு இரண்டாவது உறுப்புடன் உறவு உண்டெனில், இரண்டாவது உறுப்புக்கும் முதல் உறுப்புடன் உறவு இருக்கும்.

*X* கணத்தில் வரையறுக்கப்பட்ட ஈருறுப்பு உறவு R ஒரு சமச்சீர் உறவு எனில்:

{\displaystyle \forall a,b\in X,\ aRb\Rightarrow \;bRa.}
சமச்சீராக மட்டுமில்லாமல், கூடுதலாக கடப்பு உறவாகவும், எதிர்வு உறவாகவும் உள்ள ஒரு உறவு சமான உறவு என்றழைக்கப்படும்.

எடுத்துக்காட்டுகள்
------------------

### கணிதத்தில்

* "சமன்" என்ற ஈருறுப்பு உறவு ஒரு சமச்சீர் உறவு.

"விடச் சிறியது" , "விடப் பெரியது இரண்டும் சமச்சீர் உறவல்ல.

* பகுதி வரிசைப்படுத்தப்பட்ட கணத்தில் வரையறுக்கப்பட்ட "ஒப்பிடக் கூடியது" ஒரு சமச்சீர் உறவு.
* ".... .... இரண்டும் ஒற்றை எண்கள்" என்ற உறவு சமச்சீர் உறவு.

சமச்சீரற்ற உறவு, எதிர்சமச்சீர் உறவுகளுடான தொடர்பு
-------------------------------------------------

சமச்சீரற்ற உறவின் வரையறைப்படி, இவ்வுறவின்கீழ் ஒரு உறுப்பு மற்றொரு உறுப்புடன் சமச்சீர் உறவு கொண்டிருக்கும்போது, இரண்டாவது உறுப்பு முதல் உறுப்புடன் உறவு கொண்டிருக்காது.

எனவே ஒரு ஈருறுப்பு உறவானது ஒரே சமயத்தில் சமச்சீர் உறவாகவும், சமச்சீரற்ற உறவாகவும் இருக்க முடியாது. ஆனால், ஒரு ஈருறுப்பு உறவு சமச்சீர் உறவாகவும் இல்லாமல், சமச்சீரற்ற உறவாகவும் இல்லாமல் இருக்க முடியும். (≤)

எதிர்சமச்சீர் உறவின் வரையறைப்படி, இரு உறுப்புகள் எதிர்சமச்சீர் உறவால் இணைக்கப்பட வேண்டுமானல் அவை இரண்டும் சமனாக இருக்க வேண்டும்.

எனவே சமச்சீர், எதிர்சமச்சீர் உறவுகள் ஒன்றையொன்று சார்ந்தவையல்ல.

கணித எடுத்துக்காட்டுகள்|  | **சமச்சீர்** | **சமச்சீரற்றது** |
| **எதிர்சமச்சீர்** | சமன் | "விடச் சிறியது அல்லது சமன்" |
| **எதிர்சமச்சீரற்றது** | சர்வசமம் (சமானம், மாடுலோ n | முழு எண்கள் கணத்தில் "வகுபடும்" |

வெளியிணைப்புகள்
---------------

* Weisstein, Eric W. "Symmetric Relation." From MathWorld
*
**ஈரோடு மீனாட்சிசுந்தர முதலியார்** அல்லது **எஸ். மீனாட்சிசுந்தர முதலியார்** (*S. Meenakshi Sundara Mudaliar*, 25 டிசம்பர், 1898 - 14 மார்ச், 1973) என்பவர் ஓர் இந்தியக் கல்வியாளரும், அரசியல்வாதியும், மக்கள் சேவகரும் ஆவார். இவர் ஈரோடு நகராட்சித் தலைவராக இருந்தவர். ஈரோடு வட்டாரத்தில் பெண்களின் கல்விக்காக பாடுபட்டவர். ஈரோடு நகர மக்கள் இவரை "ஐயா" என்று அன்போடு அழைத்தனர்.

வாழ்க்கைக் குறிப்பு
-------------------

மீனாட்சிசுந்தர முதலியார் 1898 ஆம் ஆண்டு அப்போதைய கோயம்புத்தூர் மாவட்டத்தின் ஒரு பகுதியாக இருந்த தற்போதைய ஈரோடு மாவட்டத்தில் ஓர் செல்வந்தர் குடும்பத்தில் பிறந்தார். சிறு வயதில் இருந்து கல்வியில் ஆர்வம் கொண்ட இவர் இளங்கலை இலக்கியம் வரை படித்தார்.

1952 முதல் 1955 வரை ஈரோடு நகராட்சித் தலைவராகப் பணியாற்றி பல திட்டங்களைச் செயல்படுத்தினார்.

பெண்கள் கல்வி வளர்ச்சியில்தான் சமூகத்தின் வளர்ச்சி உள்ளது என்பதை உணர்ந்த இவர், தனது சொந்த செலவில் *கலைமகள் கல்வி நிலையம்* என்ற மகளிர் பள்ளியைத் துவக்கி லட்சக்கணக்கான பெண்கள் கல்வியில் உயர்நிலை பெற காரணமானார். ஈரோட்டில் செங்குந்தர் கல்விக்கழகம் என்ற அமைப்பை வி. வி. சி. ஆர். முருகேச முதலியார், ஜ. சுத்தானந்தன் முதலியார் உள்ளிட்டோருடன் சேர்ந்து துவக்கினார். இன்று செங்குந்தர் கல்விக்கழகத்தால் பத்திற்கும் மேற்பட்ட பள்ளிகள் நடத்தப்பட்டு வருகிறது. 1972 ஆம் ஆண்டில் சங்கங்கள் சட்டத்தின் கீழ் பதிவுசெய்யப்பட்ட "கலைமகல் கல்வி நிலயம்" நிர்வாகக் குழு 7 உறுப்பினர்களைக் கொண்ட ஒரு பொது அறக்கட்டளையை உருவாக்கி, இவர் உருவாக்கிய கலைமகள் கல்வி நிலையத்தை ஈரோடு பொது மக்களுக்கு அர்ப்பணித்தார்.

வரலாற்றில் ஆர்வம் கொண்ட இவர், ஈரோட்டில் கலைமகள் பள்ளி வளாகத்தில் "கலைமகள் பள்ளி அருங்காட்சியகம்" என்ற பெயரிலான அருங்காட்சியகத்தைத் தொடங்கி வைத்தார்.

அங்கீகாரங்கள்
-------------

* இவரின் நினைவாக 2019 ஆம் ஆண்டு ஈரோட்டின் பிரதான சாலைக்கு மீனாட்சிசுந்தரனார் சாலை என்று பெயர் வைக்கபட்டது.
* ஈரோடு செங்குந்தர் கல்விக்கழகம் இவரின் நினைவாக, மீனாட்சிசுந்தரனார் செங்குந்தர் மேல்நிலைப்பள்ளி என்ற பள்ளியை நடத்தி வருகிறது. பள்ளி வளாகத்தில் இவருக்கு வைக்கப்பட்ட சிலை, குன்றக்குடி பொன்னம்பல அடிக்களாரால் திறந்து வைக்கப்பட்டது.

மேற்கோள்கள்
-----------

1. ↑  "செங்குந்தர் கல்விக்கழக நிறுவனர்களின் சிலை திறப்பு விழா" (in தமிழ்). தினமணி. 2012. .
2. ↑  "About Kalaimagal" (ஆங்கிலம்). Erode Kalaimakal Kalvi nilayam school.
3. ↑  "கலைமகள் பள்ளி அருங்காட்சியகம்". தமிழர் வரலாற்றுக்கு ஓர் அரண். 2012.
4. ↑  "About Kalaimagal" (ஆங்கிலம்). Erode Kalaimakal Kalvi nilayam school.
5. ↑
6. ↑  "செங்குந்தர் கல்விக்கழக நிறுவனர்களின் சிலை திறப்பு விழா" (in தமிழ்). தினமணி. 2012. .
7. ↑  "கலைமகள் பள்ளி அருங்காட்சியகம்". தமிழர் வரலாற்றுக்கு ஓர் அரண். 2012.
8. ↑  "மீனாட்சி சுந்தரனார் சாலை பெயர் பலகை திறப்பு" (in தமிழ்). தினகரன். 2019. Archived from the original on 2019-11-26. .
9. ↑  "சுத்தானந்தன் பிறந்த நாள் விழா" (in தமிழ்). தினமலர். 2012. .
பாதுகாப்பான பாலுறவில் ஆணுறைகள் பயன்பாடு
**பாதுகாப்பான பாலுறவு** என்பது எய்ட்சு போன்ற பால்வினை நோய்கள், மனிதர்களிடையே நிகழும் பாலுறவுச் செயற்பாடுகளால் ஏற்படுவதைத் தவிர்க்கும் நோக்குடன், முன்னெச்சரிக்கையுடன், செய்யப்படக் கூடிய பாதுகாப்பான முறையிலான பாலுறவு ஆகும். இது முக்கியமாக கருத்தடை உறைகள் பயன்பாட்டை குறிக்கும். இத்தகைய பாதுகாப்பான உடலுறவு நோய்த் தொற்றுக்களின் அளவைக் குறைக்குமே தவிர, முழுமையான பாதுகாப்பை வழங்குமெனத் தீர்மானிக்க முடியாது என்பதையும் கருத்தில் கொள்ள வேண்டும்.

1980 ஆம் ஆண்டுகளில் **நோய் எதிர்ப்பு சக்தி இழப்பு** எனும் எய்ட்ஸ் நோய் பரவத் தொடங்கிய பின்னர் பாதுகாப்பான பாலுறவு தொடர்பான பரவலான கவனம் ஏற்பட்டது. பாலியற் கல்வியின் முக்கிய நோக்கங்களில் ஒன்றாக இந்த பாதுகாப்பான பாலுறவும் உள்ளது. தீங்கைக் குறைக்கும் ஒரு உத்தியாக இந்த பாதுகாப்பான பாலுறவு என்ற விடயம் அறிமுகப்படுத்தப்படுகிறது. தீங்கு குறைத்தல் என்பதை அறுதியிட முடியாது. எ.கா. எச்.ஐ.வி எனப்படும் எய்ட்சு நோயை ஏற்படுத்தும் நோய்க்காரணியைக் கொண்ட ஒருவர், ஆணுறை பயன்படுத்தாமல் பாலுறவு கொள்ளும்போதும், ஆணுறை பயன்படுத்தி பாலுறவு கொள்ளும்போதும் குறையக்கூடிய நோயின் சூழிடர், ஐந்தில் நான்கு பங்காக இருக்கும்.

கணவன் மனைவிக்கு இடையிலான பாலுறவு மட்டுமே சரியான பாதுகாப்பு என்பது வலியுறுத்தப்பட்டது. தவிர்க்க முடியாத சில வேளைகளில் பிற பெண்களிடம் பாலுறவு கொள்ள விரும்பும் ஆண்கள் பாலுறவின் போது ஆணுறை அணிதல் அவசியம் என்பது குறித்த கருத்தும் வலியுறுத்தப்பட்டது. இந்தியாவில் பாதுகாப்பான பாலுறவுக்கும், நோய் எதிர்ப்பு சக்தி இழப்பு எனும் எய்ட்ஸ் நோய் வராமல் தவிர்ப்பதற்கும் ஆலோசனைகளை வழங்கிட பல தன்னார்வத் தொண்டு நிறுவனங்கள் தோன்றியுள்ளன. இந்தத் தொண்டு நிறுவனங்களுக்கு மத்திய, மாநில அரசுகளின் வழியாகப் பல நிதியுதவிகள் செய்யப்பட்டு வருகின்றன.

பாதுகாப்பான பாலுறவு சில சமயம் குடும்பக் கட்டுப்பாடு வழிமுறைகளான கருத்தடை வழிகளில் ஒன்றாகவும் இருக்கலாம் எனினும், அநேகமான கருத்தடை முறைகள் நோய்ப் பாதுகாப்பை முழுமையாக வழங்குவதில்லை.

மேற்கோள்கள்
-----------

1. ↑  Compact Oxford English Dictionary பரணிடப்பட்டது 2020-03-16 at the வந்தவழி இயந்திரம், Oxford University Press, 2009, Accessed 23 September 2009
2. ↑  "Global strategy for the prevention and control of sexually transmitted infections: 2006–2015. Breaking the chain of transmission" (PDF). World Health Organization. 2007. 26 November 2011 அன்று பார்க்கப்பட்டது.
3. ↑  Chin, H. B.; Sipe, T. A.; Elder, R.; Mercer, S. L.; Chattopadhyay, S. K.; Jacob, V.; Wethington, H. R.; Kirby, D. *et al*. (2012). "The Effectiveness of Group-Based Comprehensive Risk-Reduction and Abstinence Education Interventions to Prevent or Reduce the Risk of Adolescent Pregnancy, Human Immunodeficiency Virus, and Sexually Transmitted Infections". *American Journal of Preventive Medicine* **42** (3): 272–294. doi:10.1016/j.amepre.2011.11.006. பப்மெட்:22341164.. பார்த்த நாள்: 2018-02-10.
4. ↑  Vittinghoff E, Douglas J, Judson F, McKirnan D, MacQueen K, Buchbinder SP (1999). "Per-contact risk of human immunodeficiency virus transmission between male sexual partners". *Am J Epidemiol* **150** (3): 306–11. doi:10.1093/oxfordjournals.aje.a010003. பப்மெட்:10430236. .
ஐயம்பாறை
**ஐயம்பாறை** அல்லது **ஐயம்பாறா** (*Ayyampara*) என்பது தென்னிந்தியாவின் கேரள மாநிலம், கோட்டையம் மாவட்டத்தில் எராட்டுப்பேட்டா - முடம் சாலையில் எராட்டுப்பேட்டாவிலிருந்து 11 கி.மீ. தொலைவில் அமைந்துள்ள அமைந்துள்ள ஒரு சுற்றுலா தலமாகும். 

நாட்டார் கதைகளின்படி பஞ்சபாண்டவர்கள் தங்கள் வனவாசத்தின்போது இந்த பாறைக்கு அருகில் அமர்ந்து இளைப்பாறினார்களாம். இந்தப் பாறை கடல் மட்டதில் இருந்து 2000 அடி உயரத்தில் 20 ஏக்கர் பரப்பளவில் அமைந்துள்ளது. இந்தக் குன்றின் மூன்று திசைகளிலும் ஆழமான பள்ளதாக்கு உள்ளது. அது கண்ணுக்குத் தெரிந்த தூரம் வரை நீண்டுள்ளது. பள்ளத்தாக்குகளில், உள்ள கிராமங்கள், சிறிய வீடுகளை, நல்ல வானிலை காலங்களில் தெளிவாகக் காணலாம். ஐயம்பாறை என்ற பெயர், அஞ்சுபாறை என்ற சொல்லின் மருவு என்று சொல்லப்படுகிறது. சிலர் இங்கு உள்ள ஐயப்பன் கோயிலை அடிப்படையாக கொண்டு ஐயம்பாறை என்ற பெயர் வந்ததாகவும் கூறுகின்றனர். ஏனென்றால் இங்குள்ள கோயிலின் மேற்கூரையாக உள்ள சமதளமான பாறையை நான்கு கற்றூண்கள் தாங்கி நிற்கின்றன. ஆக மொத்தம் ஐந்து கற்கள் என்பதால் அஞ்சுபாறை என்பதாயிற்று என்று விளக்குகின்றனர். இந்தப் பாறையின் ஒரு பக்கமுள்ள குகையானது 15க்கும் மேற்பட்டவர்கள் தங்கக்கூடிய அளவு இடவசதியோடு உள்ளது. ஐயம்பாறையில் இருந்து சூரியன் மறைவினை நன்கு கண்டு மகிழலாம்.

குறிப்புகள்
-----------

1. ↑
**கரண் சிங் யாதவ்** (Karan Singh Yadavபிறப்பு: பிப்ரவரி 1, 1945) என்பவர் இந்திய அரசியல்வாதி ஆவார். இவர் 16வது மக்களவை உறுப்பினராக இருந்தார்.

கல்வி & மருத்துவ பணி
--------------------

ராஜஸ்தான் பீகாநகரைச் சார்ந்த யாதவ், பிகாநகர் எஸ். பி. மருத்துவக் கல்லூரியில் இளம் மருத்துவப் படிப்பினையும், தமிழ்நாடு வேலூர் கிறித்துவ மருத்துவக் கல்லூரி மற்றும் இங்கிலாந்தின் சவுத் ஆம்டன் பொது மருத்துவமனையில் மருத்துவ மேற்படிப்பினை கற்றார். இவர் இப்படிப்பிற்காக பொதுநலவாய நாடுகளின் அமைப்பின் நிதியுதவியினைப் பெற்றார்.
ஆரம்பக் காலத்தில் செய்ப்பூர் எஸ். எம். எஸ். மருத்துவக் கல்லூரியில் 1990 முதல் 1998 வரை பேராசிரியராகவும் மருத்துவராகவும் பணியாற்றியுள்ளார்.

அரசியல் பணி
-----------

மருத்துவராகப் பணியினைத் தொடங்கிய யாதவ், இந்தியாவின் 14ஆவது மற்றும் 16ஆவது மக்களவைத் தேர்தலில் ராஜஸ்தானின் அல்வார் தொகுதியில் போட்டியிட்டு வெற்றிப் பெற்றார். யாதவ் இத்தேர்தலில் இந்தியத் தேசிய காங்கிரசு கட்சியின் சார்பில் போட்டியிட்டார். இவர் 2018ஆம் ஆண்டு ராஜஸ்தான் சட்டமன்ற தேர்தலில் இருமுறை கிஷன்கர் பாஸ் தொகுதியிலிருந்து இந்தியத் தேசிய காங்கிரசு வேட்பாளராகப் போட்டியிட்டு வெற்றிப் பெற்றுள்ளார்.

வாழ்க்கை
--------

ராஜஸ்தான் யாதவ் மகாசபையின் தலைவராக பணியாற்றிய, யாதவிற்கு நான்கு சகோதர சகோதரிகள் உள்ளனர். இவரது தந்தை கணபத் சிங் யாதவ், படித்த ஆளுமை மற்றும் பிகானேர் அரச குடும்பத்துடன் தொடர்புடையவர் ஆவார். இவர் 1989-ல் மாரடைப்பு காரணமாக இறந்தார். யாதவின் தாயார் சார்பதி தேவி 1981-ல் புற்றுநோய் காரணமாக இறந்தார்.

மேற்கோள்கள்
-----------

1. ↑
2. ↑  "अलवर सांसद डॉ. करण सिंह यादव ने एक साल में 25 करोड़ के कार्य कराए, लेकिन अब लोकसभा चुनाव में दावेदारी से दूर". *Patrika News*.
3. ↑  "Dr. Karan Singh Yadav: Age, Biography, Education, Wife, Caste, Net Worth & More - Oneindia". *www.oneindia.com*.
4. ↑  "Members : Lok Sabha". *loksabhaph.nic.in*.

வெளி இணைப்புகள்
---------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
* இந்திய தேசிய காங்கிரஸ் கட்சி பயோ
* அல்வார் மக்களவை இடைத்தேர்தலுக்கு கரண் சிங் யாதவை காங்